ai4bharat/Pralekha huggingface dataset:
ఆర్థిక మంత్రిత్వ శాఖ
ప్రజాభిప్రాయం కోసం సాధారణ ఆదాయం పన్ను సమర్పణ ఫారం ముసాయిదా విడుదల చేసిన సీబీడీటీ
ఆదాయం పన్ను చెల్లింపుదారులు ప్రస్తుతం ఆదాయ వివరాలను ఐటీఆర్ -1 నుంచి ఐటీఆర్ 7 వరకు సంబంధిత వ్యక్తి తరగతి, ఆదాయం వచ్చే మార్గాలు బట్టి రిటర్న్లను దాఖలు చేస్తున్నారు. ఈ ఫారంలు నిర్దేశిత ఫారమ్ల రూపంలో అనేక షెడ్యూళ్లు కలిగి ఉంటాయి. అన్ని షెడ్యూళ్లను తప్పనిసరిగా పూరించాలన్న నిబంధన అమలులో ఉంది. తమకు వర్తించని షెడ్యూల్ ని కూడా పన్ను చెల్లింపుదారులు తప్పనిసరిగా పూరించాల్సి ఉంటుంది. దీనివల్ల ఐటీఆర్ ను పూరించడానికి ఎక్కువ సమయం పడుతోంది.
ప్రస్తుతం అమలులో ఉన్న విధానాన్ని పరిశీలించిన సీబీడీటీ ప్రపంచవ్యాప్తంగా అమలు జరుగుతున్న ఉత్తమ విధానాలను పరిశీలించి ఐటీఆర్ లో మార్పులు చేయాలని ప్రతిపాదించింది. దీని ప్రకారం ఐటీఆర్-7 మినహా మిగిలిన అన్ని ఐటీఆర్ లను కలిపి ఒక ఉమ్మడి ఐటీఆర్ అమలులోకి వస్తుంది. . అయితే, ఐటీఆర్-1, ఐటీఆర్ 4 మాత్రం కొనసాగుతాయి. దీనివల్ల తమ రిటర్న్లను ఐటీఆర్-1, ఐటీఆర్ 4 లను ఉపయోగించి సమర్పించడం లేదా కొత్తగా ప్రతిపాదించిన ఉమ్మడి ఐటీఆర్ ద్వారా సమర్పించే సౌలభ్యాన్ని పన్ను చెల్లింపుదారులు కలిగి ఉంటారు.ప్రతిపాదిత ఉమ్మడి ఐటీఆర్ పథకం వివరాలు:-
a.పన్ను చెల్లింపుదారులు అందరికీ ప్రాథమిక సమాచారం , మొత్తం ఆదాయం గణన కోసం షెడ్యూల్ , పన్ను గణన కోసం షెడ్యూల్ , బ్యాంక్ ఖాతాల వివరాలు మరియు పన్ను చెల్లింపుల షెడ్యూల్  వర్తిస్తుంది.
b. నిర్దిష్ట ప్రశ్నలకు పన్ను చెల్లింపుదారులు ఇచ్చే సమాధానాలు ఆధారంగా వర్తించే షెడ్యూల్లతో పన్ను చెల్లింపుదారుల కోసం ఐటీఆర్ రూపొందుతుంది.
c. ఏదైనా ప్రశ్నకు లేదు' అని సమాధానం ఇచ్చిన పన్ను చెల్లింపుదారులకు ఈ ప్రశ్నకు లింక్ చేయబడిన ఇతర ప్రశ్నలకు సమాధానం ఇచ్చే అవసరం లేకుండా ఒక క్రమంలో ప్రశ్నలు రూపొందించబడ్డాయి.
d. వర్తించే షెడ్యూల్లను పూరించి రిటర్న్ను దాఖలు చేయడంలో సహాయపడటానికి సూచనలు జోడించబడ్డాయి.
e. ప్రతి వరుస ఒక ప్రత్యేక విలువ మాత్రమే కలిగి ఉండే విధంగా ప్రతిపాదిత ఐటీఆర్ రూపొందించబడింది. ఇది రిటర్న్లను సులువుగా సమర్పించడానికి అవకాశం కల్పిస్తుంది.
f. షెడ్యూల్లోని వర్తించే ఫీల్డ్లు మాత్రమే కనిపించే విధంగా ఐటీఆర్ రూపొందించబడుతుంది. అవసరమైన చోట, ఒకటి కంటే ఎక్కువ సార్లు సదరు అంశాలు కనిపిస్తాయి.
పైన పేర్కొన్న వివరాల ప్రకారం పన్ను చెల్లింపుదారుడు తనకు వర్తించే ప్రశ్నలకు సమాధానం ఇవ్వాల్సి ఉంటుంది. 'అవును' అని సమాధానం ఇవ్వబడిన ప్రశ్నలకు లింక్ చేయబడిన షెడ్యూల్లను పూరించాలి. ఇది సమ్మతి సౌలభ్యాన్ని పెంచుతుంది. సంబంధిత వర్గాల నుంచి అందిన అభిప్రాయాలను దృష్టిలో ఉంచుకుని ఉమ్మడి ఐటీఆర్ ఫారమ్ను ఆదాయం పన్ను శాఖ సిద్ధం చేసి ఆన్లైన్ లో విడుదల చేస్తుంది.
ఉమ్మడి ఐటీఆర్ ఫారమ్ ముసాయిదాపై సంబంధిత వర్గాల నుంచి అభిప్రాయాలను స్వీకరించేందుకు కోసం www.incometaxindia.gov.in లో అప్లోడ్ చేయబడింది. సాధారణ ప్రజలు తమ అభిప్రాయాలను https://incometaxindia.gov.in/news/common-itr.pdf. ద్వారా తెలియజేయవచ్చు. ఐటీఆర్ సమర్పించడానికి అనుసరించాల్సిన దశల వారీ విధానాన్ని వివరించే నమూనా ఐటీఆర్ మరియు సంస్థ మరియు కంపెనీ కోసం రూపొందించిన రెండు నమూనా ఐటీఆర్ లు కూడా పొందుపరచబడ్డాయి. ఐటీఆర్ ఫారమ్ ముసాయిదాపై అభిప్రాయాలను 2022 డిసెంబరు 15 లోపు dirtpl1 [at]nic[dot]in, dirtpl1 [at]nic[dot]in ఇమెయిల్ చిరునామాకు ఎలక్ట్రానిక్గా పంపవచ్చు.
ప్రధాన మంత్రి కార్యాలయం
ఇజ్రాయల్ సాధారణ ఎన్నికల లో శ్రీ బెంజామిన్ నెతన్యాహూ గెలిచినందుకు గాను ఆయన కు అభినందనలను తెలిపిన ప్రధాన మంత్రి
భారతదేశం-ఇజ్రాయల్ వ్యూహాత్మక భాగస్వామ్యానికి ప్రాథమ్యాన్ని కట్టబెట్టినందుకు గాను యేర్లేపిడ్ కు కూడా ధన్యవాదాల ను వ్యక్తం చేసిన ప్రధాన మంత్రి
ఇజ్ రాయల్ సాధారణ ఎన్నికల లో శ్రీ బెంజామిన్ నెతన్యాహూ గెలిచినందుకు ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు.
భారతదేశం-ఇజ్ రాయల్ వ్యూహాత్మక భాగస్వామ్యానికి ప్రాథమ్యాన్ని కట్టబెట్టినందుకు గాను యేర్ లేపిడ్ కు కూడా శ్రీ నరేంద్ర మోదీ ధన్యవాదాల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘నా మిత్రుడా @netanyahu , మీరు సాధించిన ఎన్నికల సాఫల్యానికి గాను మీకు ఇవే అభినందన లు. భారతదేశం- ఇజ్ రాయల్ వ్యూహాత్మక భాగస్వామ్యాన్ని మరింత గా బలపరచడం లో మన సంయుక్త ప్రయాసల ను కొనసాగించాలి అని నేను ఆశపడుతున్నాను.
‘‘అలాగ, భారతదేశం- ఇజ్ రాయల్ వ్యూహాత్మక భాగస్వామ్యానికి మీరు కట్టబెట్టినటువంటి ప్రాథమ్యానికి గాను మీకు ఇవే ధన్యవాదాలు @yairlapid . మన ప్రజల పరస్పర ప్రయోజనం కోసం ఉపాయాల ను ఫలప్రదం గా వెల్లడించుకోవడాన్ని మనం ఇక మీదట కూడా కొనసాగించాలి అని నేను ఆశపడుతున్నాను.’’ అని పేర్కొన్నారు.
రక్షణ మంత్రిత్వ శాఖ
మాస్కోలో జరిగే రెండవ ప్రపంచ యుద్ధం యొక్క 75 వ 'విక్టరీ డే పరేడ్'కు భారత త్రివిధ దళాల బృందం
రెండవ ప్రపంచ యుద్ధంలో విజయం సాధించిన 75 వ వార్షికోత్సవం సందర్భంగా రష్యా దాని ఇతర స్నేహపూర్వక ప్రజలు చేసిన వీరత్వం మరియు త్యాగాల గౌరవార్ధం మాస్కోలో సైనిక కవాతు నిర్వహించనున్నారు. ఈ యుద్ధం విజయ దినోత్సవం సందర్భంగా మే 9, 2020 న రష్యా సమాఖ్య అధ్యక్షుడు వ్లాదిమిర్ పుతిన్కు భారత ప్రధాని శ్రీ నరేంద్ర మోడీ అభినందన సందేశం పంపిన సంగతి తెలిసిందే. విజయ దినోత్సవం సందర్భంగా రక్షణ మంత్రి శ్రీ రాజనాథ్ సింగ్ రష్యా రక్షణ మంత్రి సెర్గీ షోయిగుకు అభినందన సందేశం పంపారు. ఈ నెల 24 న మాస్కోలో జరగనున్న 'విక్టరీ డే పరేడ్'లో పాల్గొనడానికి రష్యా రక్షణ మంత్రి ఒక భారతీయ బృందాన్ని ఆహ్వానించారు.ఈ కవాతులో పాల్గొనడానికి భారత్ నుంచి త్రివిధ దళాలలోని 75 మందితో కూడిన ఒక బృందాన్ని పంపడానికి రక్షణ మంత్రి తన సమ్మతి తెలియజేశారు. ఈ కవాతులో ఇతర దేశాల సభ్యులు కూడా పాల్గొననున్నారు. కవాతులో పాల్గొనడం ద్వారా గొప్ప దేశభక్తి యుద్ధంలో వీరులను రష్యా ప్రజలు గుర్తుచేసుకుంటున్న సమయంలో వారికి నివాళీ మరియు తగిన సంఘీభావం తెలిపిన సంఘటనగా ఇది గుర్తుండిపోనుంది.
ఆరోగ్య, కుటుంబ సంక్షేమ మంత్రిత్వ శాఖ
88 కోట్ల డోసుల మైలురాయిని దాటిన భారతదేశ కొవిడ్-19 టీకా కార్యక్రమం
గత 24 గంటల్లో 65.34 లక్షలకుపైగా డోసులు నిర్వహణ
97.85 శాతానికి చేరిన రికవరీ రేటు; 2020 మార్చి తర్వాత గరిష్ట స్థాయి
గత 24 గంటల్లో 23,529 కొత్త కేసులు
మొత్తం కేసుల్లో క్రియాశీల కేసులు  0.82 శాతం
వారపు పాజిటివిటీ రేటు  గత 97 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 88 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 65,34,306 డోసులతో కలిపి, మొత్తంగా 88 కోట్ల డోసులను  టీకా కార్యక్రమం అధిగమించింది. 85,92,824 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,72,470
|
|
రెండో డోసు
|
|
88,82,131
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,52,116
|
|
రెండో డోసు
|
|
1,49,71,767
|
|
18-44 ఏళ్ల వారు
|
|
మొదటి డోసు
|
|
35,78,56,886
|
|
రెండో డోసు
|
|
8,10,29,611
|
|
45-59 ఏళ్ల వారు
|
|
మొదటి డోసు
|
|
15,88,81,646
|
|
రెండో డోసు
|
|
7,62,14,993
|
|
60 ఏళ్లు పైబడినవారు
|
|
మొదటి డోసు
|
|
10,10,10,623
|
|
రెండో డోసు
|
|
5,58,98,335
|
|
మొత్తం
|
|
88,34,70,578
గత 24 గంటల్లో 28,718 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,30,14,898 కు పెరిగింది.
దేశవ్యాప్త రికవరీ రేటు 97.85 శాతానికి చేరింది. 2020 మార్చి తర్వాత ఇది గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 95వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 23,529 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 2,77,020. ఇది 195 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో 0.82 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 15,06,25 పరీక్షలు చేశారు. దేశవ్యాప్తంగా ఇప్పటివరకు 56.89 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.74 శాతంగా ఉంది. గత 97 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.56 శాతంగా ఉంది. రోజువారీ పాజిటివిటీ రేటు గత 31 రోజులుగా 3 శాతం కంటే తక్కువగా, 114 రోజులుగా 5 శాతం కంటే తక్కువగా నమోదవుతోంది.
జల శక్తి మంత్రిత్వ శాఖ
100 రోజుల ‘సుజలాం’ ప్రచార కార్యక్రమం ప్రారంభం
గ్రామ స్థాయిలో వ్యర్థ జలాల నిర్వహణ ద్వారా మరిన్ని ఆరుబయట మలవిసర్జన రహిత  ప్లస్ గ్రామాలను తయారు చేయడానికే ప్రచారం
ఓడీఎఫ్ ఫలాలు సుస్థిరంగా ఉండేలా చూడటానికి పదిలక్షల మురుగునీటి శుద్ధీకరణ గుంతలను నిర్మించడానికే 'సుజలాం' ప్రచారం చేపట్టారు.
‘సుజలాం’ ప్రచార కార్యక్రమం..దేశవ్యాప్తంగా ఉన్న గ్రామాలకు ఓడీఎఫ్ ప్లస్ స్థితిని వేగవంతమైన పద్ధతిలో సాధించడం లక్ష్యంగా పెట్టుకుంది.
జల శక్తి మంత్రిత్వ శాఖ 'సుజలాం' అనే '100 రోజుల ప్రచార' కార్యక్రమాన్ని ప్రారంభించింది, 'ఆజాది కా అమృత్ మహోత్సవం' వేడుకల్లో భాగంగా గ్రామ స్థాయిలో వ్యర్థ నీటి నిర్వహణను చేపట్టడం ద్వారా, ముఖ్యంగా పది లక్షల సోక్ గుంతలను ఏర్పాటు చేస్తారు. ఫలితంగా మరిన్ని ఓడీఎఫ్ ప్లస్ గ్రామాలను సృష్టించడం ఈ కార్యక్రమ లక్ష్యం. మురుగునీటి శుద్ధీకరణ -గుంతలను పెంచడమేగాక, మురుగునీటి శుద్ధి కార్యక్రమాలు కూడా నిర్వహిస్తారు. దేశవ్యాప్తంగా ఉన్న గ్రామాలకు ఓడీఎఫ్ ప్లస్ హోదాను తక్కువ సమయంలో వేగవంతమైన రీతిలో సాధించే దిశగా ప్రచారం ప్రయత్నం చేస్తారు. ఈ ప్రచారం ఈ రోజు అంటే 2021 ఆగస్టు 25న ప్రారంభమైంది. తదుపరి 100 రోజుల పాటు కొనసాగుతుంది.
గ్రామాలను ఓడీఎఫ్లుగా మార్చడానికి మౌలిక సదుపాయాలను నిర్మించడమే కాదు, గ్రామాల్లోని మురుగునీటి నిర్వహణ కోసం గుంతలను ఏర్పాటు చేస్తారు. జలాయశాల స్థిరమైన నిర్వహణకు కూడా ఈ కార్యక్రమం సహాయపడుతుంది. గ్రామాల్లో లేదా గ్రామాల పొలిమేరలకు వ్యర్థ జలాలను పంపించడం, అవి ఒకేచోట నిల్వ కాకుండా అడ్డుకోవడం వంటి ఇతర పనులూ చేస్తారు. ఈ ప్రచారం మురుగునీటి నిర్వహణలోనూ సహాయపడుతుంది. క్రమంగా జలాశయాలను పునరుద్ధరించడానికి వీలుకల్పిస్తుంది.
ఈ ప్రచారం సమాజ భాగస్వామ్యం ద్వారా ఎస్బీఎంజీ రెండో దశ కార్యకలాపాల వేగాన్ని పెంచుతుంది ఇది ఓడీఎఫ్- ప్లస్ కార్యకలాపాల గురించి అవగాహన పెంచుతుంది. అందువల్ల దీర్ఘకాల నిర్వహణ సాధ్యపడుతుంది. అంతర్నిర్మిత మౌలిక సదుపాయాలు సుస్థిరంగా ఉండేలా చూస్తుంది. ఈ ప్రచార కార్యక్రమం ఎస్బీఎంజీ మొదటి దశలో సాధించిన అవగాహన, పరివర్తన మార్పు వేదికను ఉపయోగిస్తుంది ఎస్ఎల్డబ్ల్యూ మేనేజ్మెంట్ ద్వారా పరిశుభ్రత అంతటా కనిపించేలా చేయడంతోపాటు దానిని కొనసాగించడానికి సాయపడుతుంది.
ఈ ప్రచారం సందర్భంగా గ్రామాల్లో నిర్వహించే ముఖ్యమైన పనులు:
ప్రస్తుత పరిస్థితిని విశ్లేషించడానికి సంఘం సంప్రదింపులు, ఖులీ బైఠక్లు, గ్రామసభ సమావేశాలను నిర్వహించడం
ఓడీఎఫ్ స్థిరత్వాన్ని నిర్వహించడానికి, మురుగునీటి శుద్ధీకరణ కోసం అవసరమైనన్ని గుంతలను నిర్మించేలా తీర్మానాలు చేయడం.
గుంతల నిర్మాణ సంబంధిత కార్యకలాపాల కోసం 100 రోజుల ప్రణాళికను అభివృద్ధి చేయడం. అవసరమైన సంఖ్యలో మురుగునీటి శుద్ధీకరణ గుంతలను నిర్మించడం.
ఐఈసీ సమూహాల సమీకరణ ద్వారా అవసరమైన చోట రిట్రోఫిట్ టాయిలెట్లను నిర్మించడం
గ్రామంలో కొత్తగా ఏర్పడుతున్న అన్ని కుటుంబాలకు మరుగుదొడ్లు అందుబాటులో ఉండేలా చూడటం
రహదారి రవాణా, హైవేల మంత్రిత్వ శాఖ
ఉత్తరప్రదేశ్లో జాతీయ రహదారి ప్రాజెక్టులు
కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ మాట్లాడుతూ ఉత్తరప్రదేశ్లోని బుద్ధ భగవానుడి పరినిర్వాణ స్థలం ఖుషీనగర్ వద్ద రూ.42.67 కోట్ల వ్యయంతో 2.5 కి.మీ. పొడవుతో రెండు ఫ్లైఓవర్ బ్రిడ్జీల నిర్మాణ పనులను మంజూరు చేసినట్టు తెలిపారు. ఈ ఫ్లై ఓవర్లను 18 నెలల్లో పూర్తి చేస్తామని ఆయన తన వరుస ట్వీట్లలో పేర్కొన్నారు. వీటి నిర్మాణంతో దేశ, విదేశీ పర్యాటకుల రాక సులభతరం అవుతుందని, స్థానిక ప్రజల ట్రాఫిక్ సమస్యకు పరిష్కారం లభిస్తుందని అన్నారు. రూ.2,414.67 కోట్ల మేర బడ్జెట్తో ఉత్తరప్రదేశ్ మరియు హర్యానాలో భారతమాల ప్రాజెక్టు కింద గౌతమ్ బుద్ నగర్ జిల్లాలో డీఎన్డీ ఫరీదాబాద్ - బల్లాభాగ్ బైపాస్ కేఎంపీ లింక్ నుండి జెవార్ అంతర్జాతీయ విమానాశ్రయానికి  గ్రీన్ఫీల్డ్ కనెక్టివిటీ నిర్మాణాన్ని చేపట్టినట్టుగా శ్రీ గడ్కరీ వివరించారు. మొత్తం 31.425 కి.మీ .పొడవుతో ఈ రహదారిని తాము హైబ్రిడ్ యాన్యుటీ విధానంలో నిర్మిస్తామని తెలిపారు. నిర్మాణ కాలం 2 సంవత్సరాలు ఉంటుంది మరియు ఇది ఆగ్రా, మథుర మరియు పశ్చిమ ఉత్తర్ప్రదేశ్లను కూడా కలుపుతుందని ఆయన వివరించారు.
మహిళా, శిశు అభివృద్ధి మంత్రిత్వ శాఖ
పిల్లలు మరియు మహిళల్లో పోషకాహార లోపం
జాతీయ కుటుంబ ఆరోగ్య సర్వే  ప్రకారం ఎన్ఎఫ్హెచ్ఎస్-3 తో పోల్చితే గ్రామీణ ప్రాంతాల్లో పోషకాహార లోపం మరియు తక్కువ బరువు ప్రాబల్యం తగ్గాయి. గ్రామీణ ప్రాంతాల్లో 15-49 సంవత్సరాల పునరుత్పత్తి వయస్సు  గ్రూపు మహిళల్లో రక్తహీనత వ్యాప్తి కూడా తగ్గింది. పోషకాహార లోపం అనేది బహుళ ప్రభాల్య సమస్య. ఇది అనేక ఇతర కారణాలతో ప్రభావితమవుతుంది. గర్భిణీ స్త్రీలలో రక్తహీనత నవజాత శిశువు తక్కువ బరువుతో జన్మించే ప్రమాదాన్ని పెంచుతుంది.
ప్రభుత్వం జాతీయ ఆరోగ్య మిషన్కు చెందిన పునరుత్పత్తి మరియు పిల్లల ఆరోగ్య కార్యక్రమం క్రింద మహిళలు మరియు పిల్లల్లో పోషకాహారం మరియు రక్తహీనత సమస్య నివారణ కోసం వివిధ కార్యకలాపాలను నిర్వహిస్తోంది. అందులో భాగంగా రక్తహీనత ముక్త్ భారత్  లక్ష్యంతో పనిచేస్తోంది. చిన్నపిల్లలకు ఆరు నెలల వయస్సు వచ్చే వరకూ తల్లి పాలు అందించడం అలాగే అతిసారం నివారణకు ఓఆర్ఎస్ మరియు జింక్ వాడకం 5 సంవత్సరాల కంటే తక్కువ వయస్సు ఉన్న పిల్లలందరికీ అనుబంధ కార్యక్రమం విటమిన్ ఎ అందించడం వంటి కార్యక్రమాలు అమలు చేస్తోంది.
పిల్లలు, గర్భిణీ స్త్రీలు మరియు పాలిచ్చే తల్లులలో పోషకాహార సమస్యలను పరిష్కరించడానికి ఆరోగ్య మరియు కుటుంబ సంక్షేమ మంత్రిత్వ శాఖలు మరియు స్త్రీ, శిశు మంత్రిత్వ శాఖల సంయుక్త చొరవతో గ్రామ ఆరోగ్య మరియు పోషకాహార రోజులు మరియు తల్లి మరియు పిల్లల రక్షణ కార్డు వంటి కార్యక్రమాలు అమలు చేస్తున్నాయి. జనని సురక్ష యోజన  పథకం ప్రజారోగ్య కేంద్రాల్లో ప్రసవానికి మహిళలను ప్రోత్సహిస్తుంది. అదేవిధంగా, జననై శిశు సురక్ష యోజన  కింద ప్రజారోగ్య కేంద్రాల్లో చికిత్స కోరుకునే శిశువులందరికీ ఆహారం, మందులు మరియు రవాణా ఉచితంగా అందించబడతాయి. రాష్ట్రీయ బాల్ స్వస్తియ కార్యక్రం  మరియు రాష్ట్రీయ కిషోర్ స్వస్యా కార్యక్రమ్  కింద పిల్లలు మరియు కౌమారదశలో రక్తహీనతతో సహా పోషకాహార లోపాలను గుర్తించడానికి ప్రయత్నాలు జరుగుతున్నాయి.
ఈ సమాచారాన్ని మహిళా, శిశు అభివృద్ధి శాఖ మంత్రి శ్రీ స్మృతి జుబిన్ ఇరానీ ఈ రోజు లోక్సభలో లిఖితపూర్వక సమాధానంలో తెలియజేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలకు, కేంద్రపాలిత ప్రాంతాలకు ఇప్పటిదాకా 22.46 కోట్లకు పైగా టీకా డోసులు;
రాష్ట్రాల దగ్గర పంపిణీకి సిద్ధంగా ఇంకా 1.84 కోట్ల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన 50% టీకా మందును కేంద్ర ప్రభుత్వం కొనుగోలు చేస్తుంది. రాష్ట్రాలు మిగిలిన 50% నుంచి కొనుగోలు చేసుకోవచ్చు. ప్రభుత్వం అందించే టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 22.46 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 20,48,04,853 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 1.84 కోట్లకు పైగా  టీకా డోసులు పంపిణీకి అందుబాటులో ఉన్నాయి. పైగా, మరో 3 లక్షలకు పైగా  టీకా డోసులు వచ్చే 3 రోజుల్లో కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు పంపబోతోంది
ప్రధాన మంత్రి కార్యాలయం
జమ్ముకశ్మీర్లో వైద్య విద్య నవశకంపై ప్రధానమంత్రి ప్రశంసలు
జమ్ముకశ్మీర్లోని 20 జిల్లా ప్రభుత్వ ఆసుపత్రులలో 265 ‘డిఎన్బి’
పోస్ట్-గ్రాడ్యుయేట్ మెడికల్ సీట్లు మంజూరు చేసిన ప్రభుత్వం
జమ్ముకశ్మీర్లో వైద్య విద్య నవ శకారంభంపై ప్రధానమంత్రి శ్రీ నరేంద్ర మోదీ ప్రశంసలు కురిపించారు. అదేవిధంగా ఇక్కడి 20 జిల్లాల ప్రభుత్వ ఆసుపత్రులలో 265 ‘డిఎన్బి’ పోస్ట్-గ్రాడ్యుయేట్ వైద్య విద్య సీట్లు మంజూరు చేయాలని ప్రభుత్వం నిర్ణయించడాన్ని కూడా ఆయన అభినందించారు. యువతకు సాధికారత కల్పన, జమ్ముకశ్మీర్లో వైద్య మౌలిక సదుపాయాల పెంపు లక్ష్యంగా చేపట్టిన కృషిలో ఇదొక కీలక ప్రయత్నమని ప్రధాని పేర్కొన్నారు.
ఈ మేరకు కేంద్ర ఆరోగ్య-కుటుంబ సంక్షేమశాఖ మంత్రి శ్రీ మన్సుఖ్ మాండవ్య ట్వీట్పై స్పందిస్తూ ఒక ట్వీట్ ద్వారా పంపిన సందేశంలో:
“ఇది జమ్ముకశ్మీర్లో యువతకు సాధికారత కల్పించడంతోపాటు వైద్య మౌలిక సదుపాయాల పెంపునకు ఉద్దేశించిన కీలక ప్రయత్నం!” అని ప్రధానమంత్రి పేర్కొన్నారు.
హోం మంత్రిత్వ శాఖ
ఐపిఎస్ ప్రొబేషనర్స్ 73వ బ్యాచ్ పాసింగ్ ఔట్ పెరేడ్ లో ముఖ్య అతిథిగా పాల్గొన్న జాతీయ భద్రతా సలహాదారు అజిత్ దోవల్
దేశ సేవకు అంకితమైన ఒక జట్టుగా, కుటుంబంగా కలిసి పని చేయండి: అజిత్ దోవల్
సాంకేతిక సామర్థ్యాలను నవీకరించడం, సరైన వైఖరిని పెంపొందించడం ద్వారా పోలీసు పనితీరులో పరివర్తనాత్మక మార్పులను తీసుకురండి: అజిత్ దోవల్
హైదరాబాదు లోని సర్దార్ వల్లభ్ భాయ్ పటేల్ జాతీయ పోలీస్ అకాడమీలో 73వ బ్యాచ్ ఐపిఎస్ ప్రొబేషనర్స్ పాసింగ్ ఔట్ పరేడ్ కార్యక్రమానికి ముఖ్య అతిథిగా జాతీయ భద్రతా సలహాదారు అజిత్ దోవల్ హాజరయ్యారు. ఈ కార్యక్రమంలో సీనియర్ అధికారులతో పాటు ప్రొబేషనర్ల కుటుంబ సభ్యులు కూడా పాల్గొన్నారు.
ఈ వేడుకలో శ్రీ దోవల్ ప్రొబేషనర్స్ కవాతును పరిశీలించి, ఉత్తమ పనితీరు కనబరిచిన ప్రొబెషనర్లకు బహుమతి ప్రదానం చేశారు, మొత్తం 132 మంది అధికారులలో 27 మంది మహిళా అధికారులు, 6 గురు రాయల్ భూటాన్ పోలీసులు, 6 గురు మాల్దీవ్స్ కు చెందిన పోలీస్ అధికారులు మరియు 5 గురు నేపాల్ పోలీస్ సర్వీస్ అధికారులు ఉన్నారు. ప్రొబెషనరీ అధికారులందరినీ, ముఖ్యంగా మహిళా అధికారులను శ్రీ దోవల్ అభినందించారు.
ప్రొబేషనర్లను ఉద్దేశించి శ్రీ దోవల్ మాట్లాడుతూ, పెరేడ్ కమాండర్ డా.దర్పన్ అహ్లువాలియాను , కవాతు సభ్యుల అద్భుతమైన ప్రదర్శనను అభినందించారు. అనేక ట్రోఫీలు గెలుచుకున్న విదేశీ ఆఫీసర్ ట్రైనీలను కూడా ఆయన అభినందించారు. అకాడమీలో శిక్షణ సమయంలో అత్యుత్తమ పనితీరు కనబరిచిన ఆఫీసర్ ట్రైనీలకు ఆయన ట్రోఫీలను అందజేశారు.
దేశ నిర్మాణంలో విధిగా ప్రాణాలు అర్పించిన ఐపిఎస్ అమరవీరుల అత్యున్నత త్యాగం, కీలక పాత్రను స్మరించుకుంటూ ఈ దేశ సేవలో అంకితమైన ఒక జట్టుగా, కుటుంబంగా కలిసి పనిచేయాలని అధికారి ట్రైనీలకు శ్రీ దోవల్ ఉద్బోధించారు. పోలీసులు చట్టాన్ని అమలు చేయడానికి, ఈ దేశ భూబాగ పరిరక్షణ లో భాగంగా శాంతిభద్రతలను రక్షించడానికి, నిర్వహించడానికి ఉన్నారని ఆయన గుర్తు చేశారు. పోలీసు పనితీరులో పరివర్తన మార్పులను తీసుకురావడానికి వారి సాంకేతిక సామర్థ్యాలను నవీకరించాలని, సరైన దృక్పథాలను అభివృద్ధి చేయాలని ఆయన అధికారి ట్రైనీలను కోరారు. అంతకు ముందు ఉక్కు మనిషి సర్దార్ పటేల్ కు, దేశ సేవలో ప్రాణాలు కోల్పోయిన పోలీసు అమర వీరుల స్థూపం వద్ద నివాళులర్పించారు.
అంతకు ముందు, నేషనల్ పోలీస్ అకాడమీ డైరెక్టర్ శ్రీ అతుల్ కర్వాల్ తన స్వాగత ప్రసంగంలో, అధికారులలో ధైర్యం, సమగ్రత, కరుణ, జట్టుగా పని చేయడం, వినయం వంటి విలువలను పెంపొందించడానికి అకాడమీ తన వంతు ప్రయత్నం చేసిందని, పాసింగ్ అవుట్ ఆఫీసర్ ట్రైనీలకు చేపట్టిన వివిధ శిక్షణా సెషన్ల గురించి వివరించారు. తొలి విడత శిక్షణలో మొదటి స్థానంలో నిలిచిన పరేడ్ కమాండర్ డా. దర్పన్ అహ్లువాలియాను ఆయన అభినందించారు. ఈ రోజు బయటకు వెళుతున్న అధికారి ట్రైనీలకు శుభాకాంక్షలు తెలుపుతూ, వారు సవాళ్లతో కూడిన కెరీర్లో ఉన్నారని, వారు ఉన్నత ప్రమాణాలతో కూడిన వృత్తి నైపుణ్యం, అత్యద్భుతమైన వ్యక్తిగత లక్షణాలు కలిగిన అధికారులుగా వికసించాలని ఆకాంక్షించారు.
ప్రధాన మంత్రి కార్యాలయం
నాలుగు దేశాల నాయకుల మొదటి దృశ్య సమావేశంలో ప్రధానమంత్రి ప్రారంభ వ్యాఖ్యలు
గౌరవనీయులైన అధ్యక్షులు బైడెన్, ప్రధానమంత్రి మొర్రిసన్, ప్రధానమంత్రి సుగా,
స్నేహితులను ఇలా కలుసుకోవడం ఆనందంగా ఉంది.
అధ్యక్షుడు బైడెన్ చేసిన ఈ ప్రయత్నానికి, నా కృతజ్ఞతలు.
గౌరవనీయులారా,
మన ప్రజాస్వామ్య విలువలతో, మనందరం ఐక్యంగా ఉన్నాము. ఉదారమైన, బహిరంగ, సమగ్ర ఇండో-పసిఫిక్ ప్రాంతం పట్ల మనం నిబద్ధత కలిగి ఉన్నాము.
టీకాలు, వాతావరణ మార్పు, అభివృద్ధి చెందుతున్న సాంకేతిక పరిజ్ఞానం వంటి ప్రాంతాలపై దృష్టి సారిస్తూ, మన నాలుగు దేశాల బృందాన్ని ప్రపంచ మంచి కోసం ఒక శక్తిగా రూపొందించడమే - ఈ రోజు మన సమావేశంలోని ప్రధానాంశం.
ఈ సానుకూల దృక్ఫధమే, ప్రపంచాన్ని ఒకే కుటుంబంగా భావించే "వసుధైవ కుటుంబకం" యొక్క పురాతన తత్వశాస్త్రం యొక్క కొనసాగింపుగా నేను భావిస్తున్నాను.
మన భాగస్వామ్య విలువలను పెంపొందించుకోడానికీ, సురక్షితమైన, స్థిరమైన, సంపన్నమైన ఇండో-పసిఫిక్ ప్రాంతాన్ని ప్రోత్సహించడానికీ, మనం గతంలో కంటే కలిసికట్టుగా పనిచేద్దాం.
నేటి శిఖరాగ్ర సమావేశం ద్వారా మన నాలుగు దేశాల కూటమి కి మంచి సమయం వచ్చిందని భావిస్తున్నాను.
ఇది ఇప్పుడు ఈ ప్రాంతంలో స్థిరత్వానికి ప్రధానమైన కేంద్రంగా నిలుస్తుంది.
మీ అందరికీ ధన్యవాదములు.
ప్రధాన మంత్రి కార్యాలయం
ఈ నెల 17న తమిళ నాడు లో చమురు మరియు వాయు రంగం లో కీలక పథకాల ను కొన్నిటిని దేశాని కి అంకితం చేయడం తో పాటు మరికొన్ని పథకాల కు శంకుస్థాపన చేయనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ తమిళ నాడు లో చమురు మరియు వాయు రంగం లో కొన్ని కీలకమైన పథకాల ను బుధవారం నాడు, అంటే ఈ నెల 17న, సాయంత్రం 4 గంటల 30 నిముషాల కు వీడియో కాన్ఫరెన్స్ మాధ్యమం ద్వారా దేశ ప్రజల కు అంకితం చేయడం తో పాటు మరికొన్ని పథకాల కు శంకుస్థాపన కూడా చేయనున్నారు. ప్రధాన మంత్రి రామనాథపురం - తూత్తుక్కుడి సహజవాయు గొట్టపు మార్గాన్ని, మణలీ లోని చెన్నై పెట్రోలియమ్ కార్పొరేశన్ లిమిటెడ్ కు చెందిన గ్యాసొలీన్ డీసల్ఫరైజేశన్ యూనిటు ను దేశ ప్రజల కు అంకితం చేస్తారు. నాగపట్టినమ్ లో ఏర్పాటు కానున్న కావేరీ బేసిన్ రిఫైనరీ కి ఆయన శంకుస్థాపన చేస్తారు. ఈ పథకాలతో చెప్పుకోదగ్గ సామాజిక, ఆర్థిక ప్రయోజనాలు అందడమే కాకుండా దేశం ఊర్జా ఆత్మనిర్భరత దిశ లో పయనించే అవకాశాలు కూడా పెంపొందుతాయి. ఈ సందర్బం లో తమిళ నాడు గవర్నరు, తమిళ నాడు ముఖ్యమంత్రి లతో పాటు పెట్రోలియమ్, సహజ వాయువు శాఖ కేంద్ర మంత్రి కూడా పాల్గొంటారు.
ప్రాజెక్టులను గురించి
ఎణ్నూర్-తిరువళ్ళూర్-బెంగళూరు-పుదుచ్చేరీ-నాగపట్టినమ్-మధురై-తూత్తుక్కుడి సహజవాయువు గొట్టపు మార్గం లో ఒక భాగం గా ఉన్న రామనాథపురం-తూత్తుక్కుడి సెక్షను ను  దాదాపు 700 కోట్ల రూపాయల వ్యయం తో ఏర్పాటు చేయడం జరిగింది. ఇది ఒఎన్జిసి కి చెందిన వాయు క్షేత్రాల నుంచి వాయువు ను ఉపయోగించుకోవడానికి, పరిశ్రమల కు, ఇతర వాణిజ్య సరళి వినియోగదారుల కు ఫీడ్ స్టాక్ రూపం లో సహజవాయువు ను పంపిణీ చేయడానికి సాయపడనుంది.
మణలీ లోని చెన్నై పెట్రోలియమ్ కార్పొరేషన్ లిమిటెడ్  లో గ్యాసొలీన్ డీసల్ఫరైజేశన్ యూనిటు ను సుమారు 500 కోట్ల రూపాయల వ్యయం తో నిర్మించడం జరిగింది. ఇది తక్కువ గంధకం  ఉండే పర్యావరణానికి హాని చేయనటువంటి గ్యాసొలీన్ ను ఉత్పత్తి చేస్తుంది. ఉద్గారాల ను తగ్గించుకోవడం లో సాయపడుతుంది; స్వచ్ఛ పర్యావరణాన్ని పరిరక్షించే దిశ లో కూడాను తోడ్పాటు ను అందించనుంది.
నాగపట్టినమ్ లో ఏర్పాటు చేయనున్న కావేరీ బేసిన్ రిఫైనరీ సామర్థ్యం ఒక్కో సంవత్సరానికి 9 మిలియన్ మెట్రిక్ టన్నులు గా ఉంటుంది. దీనిని సిపిసిఎల్, ఐఒసిఎల్ ల సంయుక్త సంస్థ  మాధ్యమం ద్వారా రమారమి 31,500 కోట్ల రూపాయల ప్రాజెక్టు వ్యయం తో ఏర్పాటు చేయడం జరుగుతుంది. ఇది బిఎస్-VI ప్రత్యేక ప్రమాణాల కు అనుగుణం గా ఉండే మోటర్ స్పిరిట్ ను, డీజిల్ ను, విలువ ను జోడించిన ఉత్పాదన రూపం లో పాలీప్రొపైలీన్ ను కూడా ఉత్పత్తి చేస్తుంది
(
ఆరోగ్య, కుటుంబ సంక్షేమ మంత్రిత్వ శాఖ
112.01 కోట్లు పైబడ్డ భారత టీకా డోసుల సంఖ్య గత 24 గంటలలో 57.43 లక్షలకు పైగా టీకా డోసుల పంపిణీ
కోలుకున్నవారి శాతం ప్రస్తుతం 98.26%
గత 24 గంటల్లో కొత్త కరోనా కేసులు 11,271
దేశంలో చికిత్సలో ఉన్నవారు 1,35,918 మంది; 522 రోజుల అత్యల్పం
వారపు పాజిటివిటీ 1.01%, 51 రోజులుగా 2% లోపు
గత 24 గంటలలో 57,43,840 మందికి టీకాలివ్వటంతో దేశంలో మొత్తం ఈ ఉదయం 7 గంటల దాకా పంపిణీ చేసిన టీకా డోసుల సంఖ్య 112.01 కోట్లు దాటి 1,12,01,03,225 కు చేరింది. మొత్తం 1,14,65,001 శిబిరాల ద్వారా దీన్ని సాధించగలిగారు. ఆ వివరాలు ఇలా ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
1,03,80,417
|
|
రెండో డోస్
|
|
93,25,756
|
|
కోవిడ్ యోధులు
|
|
మొదటి డోస్
|
|
1,83,74,014
|
|
రెండో డోస్
|
|
1,61,64,449
|
|
18-44 వయోవర్గం
|
|
మొదటి డోస్
|
|
43,18,70,709
|
|
రెండో డోస్
|
|
16,89,98,058
|
|
45-59 వయోవర్గం
|
|
మొదటి డోస్
|
|
17,81,06,875
|
|
రెండో డోస్
|
|
10,44,39,125
|
|
60 ఏళ్ళు పైబడ్డవారు
|
|
మొదటి డోస్
|
|
11,16,13,882
|
|
రెండో డోస్
|
|
7,08,29,940
|
|
మొత్తం
|
|
1,12,01,03,225
గత 24 గంటలలో 11,376 మంది బాధితులు కోలుకోగా మొత్తం ఇప్పటిదాకా కోవిడ్ బారినపడి కోలుకున్నవారి సంఖ్య 3,38,37,859 కి చేరింది. దీంతో ఇప్పటిదాకా కోలుకున్నవారి శాతం 98.26% అయింది.
కేంద్ర, రాష్ట్ర ప్రభుత్వాలు కొనసాగిస్తున్న చర్యల ఫలితంగా గత 140 రోజులుగా రోజువారీ కొత్త కేసులు 50 వేలలోపే ఉంటున్నాయి. గత 24 గంటలలో 11,271 కొత్త కేసులు వచ్చాయి.
ప్రస్తుతం చికిత్సలో ఉన్న కోవిడ్ బాధితుల సంఖ్య 1,35,918 కాగా ఇది గత 522 రోజుల అత్యల్పం. ప్రస్తుతం చికిత్సలో ఉన్నవారు మొత్తం పాజిటివ్ కేసులలో 0.39% మాత్రమే. ఇది 2020 మార్చి తరువాత అత్యల్పం.
పరీక్షల సామర్థ్యం దేశవ్యాప్తంగా పెరుగుతూనే ఉంది. గత 24 గంటలలో 12,55,904 పరీక్షలు జరపగా, దేశ వ్యాప్తంగా అయిప్పటిదాకా జరిపిన పరీక్షలు 62.37 కోట్లకు పైగా  కు చేరాయి. ఆ విధంగా అపరీక్షల సామర్థ్యం పెరగటంతో వారపు పాజిటివిటీ 1.01% కు చేరి గత 51 రోజులుగా 2% లోపే నమోదవుతూ వస్తోంది. రోజువారీ పాజిటివిటీ 0.90% కాగా ఇది 41 రోజులుగా 2% లోపే. 76 రోజులుగా 3% లోపే ఉంటోంది.